На мінулым тыдні ў другі раз у Браслаўскім раёне праходзіў каардынацыйны савет па абмеркаванні пытанняў малога прыгранічнага руху. На яго сабраліся прадстаўнікі пагранічнага камітэта, УУС Віцебскага аблвыканкама, РАУС, райвыканкама і мясцовага камітэта дзяржаўнай бяспекі. Калі на першым савеце размова больш ішла як зрабіць малы прыгранічны рух больш зручным для людзей і ў той жа час не дапусціць нелегальную міграцыю і незаконны перавоз тавараў, то сёлета абаронцы дзяржаўнай бяспекі ў асноўным абменьваліся вопытам.